— 5 — 



rea vel atropurpurea notata, rarissime brevissime unguiculata, inter- 

 dum ungue brevi barbato instructa, plerumque quinquenervia , paten- 

 tia, decidua, vel stamina geminatim segregata involventia vel non in- 

 cludentia. 



Stamina 8 vel 10, erecta, supra conniventia, petalis semper ge- 

 minatim opposita, hypogyna, omnino libera, omnia fertilia, uniserialia 

 vel biserialia. In staminibus biserialibus series externa serie interna 

 brevior est, series interna alternat cum serie exteriore et petalis. 

 Stamina uniserialia in alabastro florum gener. Tetrathecae bina a pe- 

 talo quovis ejus marginibus evolvuntur. In gener. Platytheca stamina 

 biseriatim disposita sunt, duo stamina ante quodvis petalum invenis 

 sed ab ejus marginibus non attinguntur. In gener. Tremandra res 

 ita ut in Tetratheca dixi se habet. 



Filamenta aut fdiformia, subteretia, aut crassiuscula, compressa, 

 plana, in gen. Platylheca filamenta staminum seriei exterioris paullo 

 dilatata mihi videbantur, adscendentia, vel fere horizontalia, vel magis 

 arrectiuscula, cum antheris continua, vel (in gen. Tremandra) c. an- 

 theris articulata. 



Antherae quadriloculares, vel biloculares, subcylindricae, paullo 

 compressiusculae, obsolete quadrangulares; loculi in antheris quadri- 

 locularibus uniseriatim vel biseriatim dispositae, superne in tubulum 

 longitudinis variae productae; antherae biloculares etubulatae. An- 

 therae in gen. Tetralhec. lateribus sulcatae, loculi exteriores interio- 

 ribus multo minores, in genere Platytheca extrorsum longitudinali- 

 ter trisulcatae; — levissime rugulosae, verruculosae, striatae, laeves, 

 glabrae, vel praesertim basi pilis mollissimis ciliatae, in gen. Treman- 

 dra biloculares, lateribus dorso et ventre sulcatae obtuse quadrangu- 

 lares, tubulo destitutae, poro apicis pollen emittentes. Antherae cum 

 filamentis plerumque concolores, atrosanguineae, atro-purpureae, pur- 

 pureo-luridae, vel flavae. Dissepimenta loculorum in gen. Tetratheca 

 tenuissima, jam ante pollinis emissionem rumpentia, tum antherae 

 spurio tri- vel biloculares apparent. 



Tubulus antherarum longitudine varia, vel longitudine filamenti 

 i. e. V 4 — V 2 lin. ^ vel anthera brevior, vel antherae longitudine, vel 

 amVheram duplo triplove superans; basi setulosus vel rugosus, vel lae- 

 vis et glaber, purpurascens, medio et versus apicem semper flavescens, 

 glaberrimus. Apice oblique truncatus, poro amplo, per quem pollinis 

 grana emittuntur, instructus. 



Pollen subglobosum in gen. Tetratheca, in gen. Platytheca tetrae- 

 driforme, laevissimum, in Tremandra subovale, in omnibus generibus 

 flavum. 



Ovarium unicum, integerrimum, ex binis (anomalia quadam ignota 

 ex tribus) carpophyllis institutum, sessile, biloculare, placenta e mar- 

 ginibus connatis carpophyllorum formata; loculi uni- vel biovulati. 

 Ovarium compressum, obovatum , suborbiculare, pyriforme, apice 

 paullo emarginatum; basi interdum minus magisve attenuatum, viride, 

 velroseum, vel flavescens, glabrum vel diverse vestitum, compressum. 



Stylus simplicissimus, rectus vel tortuosus, flexilis, paullo supra 

 basin geniculatus et iterum sursus plicatus, basi paullo dilatatus, pi- 



